பார்பதி நீர்மின் திட்டம்

பார்பதி நீர்மின் திட்டம் (Parbati Hydroelectric Project) இந்தியாவின் இமாச்சலப் பிரதேச மாநிலத்திலுள்ள குலு மாவட்டத்தில் இருக்கும் பெகாலி கிராமத்தில் அமைந்துள்ளது. பார்பதி நீர்மின் திட்டம் ஒரு நீர்த்தேக்கத் திட்டமாகும். ஈர்ப்பு விசை வகையில் கற்காரையால் அணை கட்டப்பட்டுள்ளது.  பார்பதி நதி, பஞ்ச் நல்லா, மணிகா நல்லா, ஊரியா நல்லா மற்றும் சைஞ்சு ஆறு ஆகிய ஆறுகளின் நீர்மின் திறனை வலுப்படுத்துகிறது.

பார்பதி நீர்மின் திட்டம் என்பது 2 கிகாவாட்டு  நீர்மின் திட்டமாகும்.  இது மூன்று கட்டங்களாக உருவாக்க திட்டமிடப்பட்டது. சுற்றுச்சூழல் தோல்விகள் காரணமாக பார்பதி-I திட்டம் கைவிடப்பட்டது. பார்பதி-II மற்றும் பார்பதி-III பணிகள் ஒரே நேரத்தில் தொடங்கப்பட்டன.

இமாச்சலப் பிரதேசத்தின் குலு மாவட்டத்தில் உள்ள புல்கா மற்றும் சுயிந்து கிராமங்களில் பார்பதி-II நீர்மின் திட்டம் உருவாக்கப்பட்டு வருகிறது. பார்பதி ஆறு  மற்றும் தோசு ஆற்றின் கீழ்ப்பகுதியில் உள்ள புல்கா கிராமத்தில் 83.7 மீ உயர கற்காரை ஈர்ப்பு அணை மற்றும் 200 மெகாவாட் திறன் கொண்ட நான்கு பெல்டன் சக்கர விசையாழி மின்னுற்பத்தி அலகுகளைக் கொண்ட மேற்பரப்பு மின் நிலையம் ஆகியவை இந்த திட்டத்தில் அடங்கும். 
திட்டத்தில் குறுக்குச் சுற்று மின்கசிவு காரணமாக ஏற்பட்ட தற்செயலான தீ விபத்து திட்ட இயந்திரங்களை சேதப்படுத்தியது.  பல பொறியாளர்கள் காயமடைந்தனர். 2017 ஆம் ஆண்டில் நடத்தப்பட்ட சோதனையின் போது, ​​மின் உற்பத்தி நிலையம் மற்றும் மின் நிலையத்தில் ஏற்பட்ட கசிவு அருகிலுள்ள கிராமங்களின் பயிர்களை அழித்தது. 

1.2825 மில்லியன் கனமீட்டர் நேரடி சேமிப்புடன், பார்பதி-III திட்டம் சுயிந்து கிராமத்தில் 43.0 மீ உயரமான பாறை நிரப்பு அணையாகும்.  இது ஒவ்வொன்றும் 3.0 மீ விட்டம் கொண்ட நான்கு மதகுகளை கொண்டுள்ளது. பார்பதி மின் நிலையத்தின் நிலத்தடி மின் நிலையம் சைஞ்சு ஆற்றின் இடது கரையில் அமைந்துள்ளது. இங்கு 4 மின் உற்பத்தி அலகுகள் உள்ளன. இவை ஒவ்வொன்றும் 130 மெகாவாட் திறன் கொண்டதாகும். சண்டிகர், தில்லி, இமாச்சலப் பிரதேசம், அரியானா, சம்மு மற்றும் காசுமீர், பஞ்சாப், இராசத்தான், உத்தராகண்டம் மற்றும் உத்தரப் பிரதேசம் போன்ற முக்கிய மாநிலங்கள் மற்றும் ஒன்றியப்  பிரதேசங்கள் இந்த மின் நிலையத்தினால் பயனடைகின்றன.

 மேற்கோள்கள் 

பகுப்பு:இமாச்சலப் பிரதேசம்
பகுப்பு:குல்லு மாவட்டம்